Hoe word die studiekursus aangebied? Ons neem onderwerpe soos “God” of “die huwelik” en ondersoek verskillende Bybelverse wat met die onderwerp verband hou. Ons vergelyk hierdie verse om te sien wat die Bybel in sy geheel oor die onderwerp sê, en sodoende laat ons die Bybel homself verklaar.
Om ons te help om die Bybel te bestudeer, gebruik ons die boek Wat leer die Bybel werklik? Hierdie boek sit duidelik uiteen wat die Bybel werklik sê oor onderwerpe soos God, Jesus en ons toekoms.
Hoe lank is die studiesessies? Baie mense sit elke week ’n uur of wat opsy om die Bybel saam met ons te studeer. Maar die lengte van die studie is aanpasbaar. Ons sal dit volgens jou rooster aanpas.
Wat gebeur wanneer ek ’n Bybelstudie aanvra? Wanneer jy ’n Bybelstudie aanvra, sal een van Jehovah se Getuies jou besoek op ’n tyd en plek wat jou pas. Hy of sy sal ’n paar minute neem om ons studieprogram te demonstreer. As jy daarvan hou, kan jy die studie voortsit.
Die Bybel gee antwoorde op die belangrike vrae in die lewe aan miljoene mense regoor die wêreld. Wil jy graag een van hulle wees?
Wêreldwyd is Jehovah se Getuies bekend vir die gratis Bybelstudieprogram wat hulle aanbied. Sien hoe dit werk.